ब्लड टेस्ट से पता चलेगा फेफड़े का कैंसर
ब्लड टेस्ट से पता चलेगा फेफड़े का कैंसर You Are HereInternationalWednesday, September 18, 2013-12:52 PMवाशिंगटन: वैज्ञानिकों के द्वारा किए गए एक अध्ययन में पता चला है कि फेफड़े के कैंसर से पीड़ित लोगों के खून में एक खास तरह के प्रोटीन की मात्रा अधिक होती है। इस खोज के सामने आने से इस बीमारी की जांच के लिए साधारण सा ब्लड टेस्ट विकसित करने का मार्ग प्रशस्त हुआ है।
शोधकर्ताओं ने पाया कि फेफड़ों के कैंसर से ग्रसित लोगों में आइसोसिट्रेट डी हाइड्रोजिनेज []]आइडीएचआइ] प्रोटीन काफी उच्च मात्रा में पाया जाता है। प्रमुख शोधकर्ता और बीजिंग में चाइनीज एकेडमी ऑफ मेडिकल साइंसेस के निदेशक जाइ हे ने कहा कि यह पहला शोध है जिसने आइडीएचआइ की पहचान की है।
इस बीमारी का पता बहुत देर के बाद चल पाता है। यही कारण है कि दुनियाभर में तेजी से फैल रही इस बीमारी की मृत्यु दर अभी बहुत अधिक है। 2007 से 2011 के बीच 943 मरीजों के रक्त के नमूनों की जांच कर शोधकर्ता इस निष्कर्ष पर पहुंचे। यह शोध अमेरिकन एसोसिएशन फॉर कैंसर रिसर्च के जर्नल क्लीनिकल कैंसर रिसर्च में प्रकाशित हुआ है।